Ilhaq

Ilhaq — 2020-yilda suratga olingan oʻzbek harbiy drama filmi. Film rejissori va ssenariy muallifi — Jahongir Ahmedov. Oʻzbekiston Kinematografiya agentligi tomonidan ishlangan. Ushbu film „Belarusfilm“ kinostudiyasi bilan qoʻshma hamkorlikdagi birinchi loyiha sanaladi. Film ijodkorlarining taʼkidlashicha, ssenariy Zulfiya Zokirovaning „Umr“ asari asosida yaratilgan. Unda Ulugʻ Vatan urushi davrida besh farzandini yoʻqotgan onaning matonati haqida hikoya qilinadi. Bosh rollarda Dilorom Karimova, Tohir Saidov, Dilrabo Mirzayeva, Fotih Nasimov va Husan Rashidov ishtirok etishgan. Film katta ekranlarga 2019-yil 21-oktabrdan namoyish etilgan.

2020-yil 9-may kuni Oʻzbekistonning barcha telekanallarida, jumladan, „Sevimli TV“, „MY5“, Zoʻr TV", „Milliy TV“ Ulugʻ Vatan urushining 75-yilligiga bagʻishlangan hayotiy voqealar asosida suratga olingan „Ilhaq“ filmining premerasi boʻlib oʻtdi. Film Oʻzbekistonda birinchi boʻlib COVID-19 pandemiyasi tufayli cheklovlardan soʻng kinoteatrlarda namoyish etildi.
Ilhaq filmi boshqa tillarga ham tarjima qilingan, hususan ingliz va rus tilida subtitr shaklida tayyorlangan, bundan tashqari toijik tilida ham namoyish etilgan. Oʻzbekiston Turizm va madaniyat vazirligi qoshidagi Kinematografiya agentligi xabariga koʻra Ilhaq" kinokartinasini qozoq, turkman, qirgʻiz tillariga tarjima qilish rejalashtirilgan.

Mazmuni 
„Ilhaq“ filmi real voqealarga asoslangan. Filmda Zulfiya Zokirovaning Ikkinchi jahon urushi davridagi hayoti hikoya qilinadi. Zulfiya barcha oʻgʻillarini urushga joʻnatadi, lekin ularning hammasi halok boʻladi. Ulardan toʻrttasining rafiqalari bor edi, keyinchalik ular boshqa turmush qurishmaydi. Zulfiya aya qora maktublar olsa ham, umrining soʻnggi kunlarigacha farzandlarining qaytishiga umid qiladi. Filmi soʻngida esa Rossiyda halok boʻlgan urush qaharamonlarining qabri haqidagi maʼlumotlar va manashu yodgorliklar tasviri bilan tugaydi.

Yaratilish tarixi 
„Ilhaq“ filmi Oʻzbekiston Kinematografiya agentligi buyurtmasiga asosan 2019-yilda Ulugʻ Vatan urushining 75 yilligi munosabati bilan yaratilgan.

FMazkur filmni suratga olish „EZGU Film“ kinokompaniyasiga yuklangan. Aktyor sifatida Oʻzbekiston va Belarusning eng mashhur madaniyat arboblari rol ijro etishgan.

„EZGU Film“ kino maydonchasida oʻsha davr muhiti qayta jonlanadi. Belorussiyadan kelgan ijodiy jamoa bilan hamkorlikda 5 gektar maydonda dekorasiya barpo etiladi: shahar va jang maydonlari. Ikkinchi jahon urushi binolari qad rostlaydi va xuddi oʻsha davrga moslab quriladi.

Rollarda 

 Dilorom Karimova — Zulfiya Zokirova
 Dilrabo Mirzayeva — Hidoyat
 Fotik Nasimov — Muhammadjon Xolmatov
 Maʼrifat Ortiqova — Lazokat
 Dilnavoz Ahmedova — Hamroniso
 Tohir Saidov — Mardon rais
 Raʼno Zokirova — Nazira
 Xusan Rashidov — Vahobjon Xolmatov
 Bunyod Rahmatullayev — Yusufjon Xolmatov
 Iskandar Elmurodov — Ahmadjon Xolmatov
 Yigitali Mamadjonov —Shokir
 Viktor Bogushevich
 Alla Poplavskaya
 Lolita Toborko
 Ilona Rayenko
 Dmitriy Mashko
 Gennadiy Churikov
 Yekaterina Ermalovich
 Konstantin Pronkin
 Mixail Kaminskiy
 Nikita Kratovich
 Aleksandr Orlovskiy
 Aleksandr Tkachenok

Suratga olish guruhida 

 Bosh produser -Oʻzbekiston kinematografiya agentligi, bosh direktori Firdavs Abduxoliqov
 Ijrochi produser — Zafar Yoʻldoshev
 Postakovkachi-rejissor — Jahongir Ahmedov
 Ssenariy mualliflari — Jahongir Ahmedov, Hasan Toshxoʻjayev
 Postanovkachi-operator — Jahongir Ibragimov
 Postanovkachi-rassom — Bahriddin Shamsuddinov
 Bastakor — Doniyor Agzamov
 Liboslar boʻyicha dizayner — Zuhra Gʻaniyeva
 Pardozlash boʻyicha rassom — Zilola Sobirova
 Kasting direktori — Zafar Asqarov
 Montaj rejissori — Davlat Arabshoyev
 Ovoz rejissori — Anvar Fayzullayev
 Produser — Zafar Yoʻldoshev
 Loyiha rahbari — Firdavs Abduholiqov

Post-production 
„Ilhaq“ filmi musiqasi Doniyor Agzamov tomonidan yozilgan. Ovoz rejissori Anvar Fayzullayev, Ovoz dizayni Doniyor Agzamov. SineLab Dolby Digital 5.1. post-prodakshn kompaniyasi ovoz kompleksi.

Mukofot va nominatsiyalar 

 „Listopad“ („Ilhaq“ filmi uchun) xalqaro kinofestivalining Gran-pri sovrindori (2021)
 „Oltin Humo“ Milliy kinofestivalining „Eng yaxshi film uchun“ nominasiyasi gʻolibi (2021)
 „Oltin Humo“ milliy kinofestivalining „Eng yaxshi ayol roli uchun“ nominasiyasi gʻolibi (2021) (Dilorom Karimova)
 „Oltin Humo“ milliy kinofestivalining „Eng yaxshi operatorlik ishi uchun“ nominasiyasi gʻolibi (2021) (Jahongir Ibrohimov)
 „Oltin Humo“ Milliy kinofestivalining „Eng yaxshi liboslar dizayneri“ nominasiyasi gʻolibi (2021) (Zuhra Gʻaniyeva)
 „Oltin Humo“ Milliy kinofestivalining „Eng yaxshi pardozlash boʻyicha rassom“ nominasiyasi gʻolibi (2021) (Zilola Sobirova)
 „Oltin Humo“ milliy kinofestivalining „Eng yaxshi ovoz rejissori uchun“ nominasiyasi gʻolibi (2021) (Anvar Fayzullayev)

Manbalar

Havolalar 
 
 Shavkat Mirziyoyev „Ilhaq“ filmi haqida nima dedi? (VIDEO) uznews.uz

2020-yil filmlari
Oʻzbek tilidagi filmlar
Oʻzbekiston filmlari
Dramatik filmlar